
Kako stoje tri čovjeka kada klanjaju *[namaz](https://pitajucene.com/search/Namaz/questions/ "Pretraži pitanja o namazu")* u džematu?


* 
* 
* 
* 
* 
* 
* 

 

Kako stoje tri čovjeka kada klanjaju namaz u džematu?
=====================================================

 

Kada tri čovjeka žele obaviti skupni *[namaz](https://pitajucene.com/search/Namaz/questions/ "Pretraži pitanja o namazu")*, tada će imam stati ispred, a dvojica u saff iza imama. Abdullah b. Mes'ud kaže: “Došao sam kod Poslanika, sallallahu alejhi ve sellem, dok je klanjao i stao s njegove lijeve strane, ali me on uzeo za ruku i prevukao na desnu stranu. Nakon toga je došao Džebbar b. Sahr i stao s Poslanikove, sallallahu alejhi ve sellem, lijeve strane, pa ih je Resulullah, sallallahu alejhi ve sellem, dohvatio za ruke i gurnuo nazad.”1 Da trojica ovako stoje u skupnom namazu, stav je imama Malika, Šafije, Ishaka i učenjaka hanefijske pravne škole.2 Preneseno je od Ibn Mes'uda da je smatrao da i trojica i dvojica stoje u jednom saffu.3 Čak i da je ovo predanje ispravno, poenta je u onome što je Ibn Mes'ud prenio, a ne u onome što je sam činio, a Allah najbolje zna.


 


Fusnote:


1. Muslim, Ibnul-Džarud i Ibn Hibban.
2. Vidjeti: El-Evsat, 4/172-173, od Ibn Munzira.
3. Abdurrezzak, 2/409.


 




---


Dr. Safet Kuduzović – preuzeto iz knjige “FETVE (Pravne decizije)”


Preuzmite knjigu u pdf formatu:  

<https://pitajucene.com/wp-content/uploads/2019/06/Fetve-Pravne-decizije-mr.Safet-Kuduzovic.pdf>


